ଭୁବନେଶ୍ୱରଃ ORHDC ଦୁର୍ନୀତି ମାମଲାରେ ବରିଷ୍ଠ IAS ଅଫିସର ବିନୋଦ କୁମାରଙ୍କୁ ୩ବର୍ଷ ଜେଲ୍ ଦଣ୍ଡାଦେଶ ଦିଆଯାଇଛି। ଆଜି ସ୍ୱତନ୍ତ୍ର ଭିଜିଲାନ୍ସ କୋର୍ଟରେ ଆତ୍ମସମର୍ପଣ କରିବା ପରେ କୋର୍ଟ ଏହି ରାୟ ଶୁଣାଇଛନ୍ତି।
ଏହି ମାମଲାର ଅନ୍ୟତମ ଦୋଷୀ ପୂର୍ଣ୍ଣଚନ୍ଦ୍ର ଦାସଙ୍କୁ ବି କୋର୍ଟ ୩ ବର୍ଷ ଜେଲ୍ ଦଣ୍ଡାଦେଶ ଶୁଣାଇଛନ୍ତି। ORHDCର ଦୁର୍ନୀତି ମାମଲାରେ ମଧ୍ୟ ସେ ସଂପୃକ୍ତ ଥିଲେ। ପୂର୍ବରୁ ଏହି ମାମଲାରେ କୋର୍ଟ ୨ଜଣଙ୍କୁ ୩ ବର୍ଷ ଲେଖାଏଁ ଜେଲ୍ ଦଣ୍ଡ ଶୁଣାଇଥିଲେ।
ORHDC ଦୁର୍ନୀତି ମାମଲାରେ ପୂର୍ବରୁ IAS ବିନୋଦ କୁମାରଙ୍କ ସମେତ ୫ ଜଣ ଦୋଷୀ ସାବ୍ୟସ୍ତ ହୋଇଥିଲେ। ରାୟ ଶୁଣାଣି ବେଳେ ହାଜର ହୋଇନଥିବାରୁ ସେମାନଙ୍କ ନାଁରେ ଜାମିନ ବିହୀନ ଗିରଫ ପରଓ୍ବାନା (ଏନ୍ବିଡବ୍ଲ୍ୟୁ) ଜାରି କରାଯାଇଥିଲା।
୨୦୦୦ ମସିହା ORHDCରେ ହୋଇଥିବା ମହାଦୁର୍ନୀତିରେ ଦୋଷୀ ସାବ୍ୟସ୍ତ ହୋଇଥିଲେ ବରିଷ୍ଠ ଆଇଏଏସ୍ ଅଫିସର ବିନୋଦ କୁମାର। ୫୫ ଲକ୍ଷ ଟଙ୍କାର ଅନିୟମିତତା ନେଇ ଅଭିଯୋଗ ହୋଇଥିଲା।
